રાજપીપલા કલેક્ટરાલયના કોન્ફરન્સ હોલ ખાતે ગઇકાલે સાંજે ઇન્ડીયન ડિફેન્સ એકાઉન્ટ સેવાના અધિકારીશ્રી અને નર્મદા જિલ્લાની ઉક્ત બંને વિધાનસભા મતવિસ્તારની બેઠકો માટેના કેન્દ્રિય ખર્ચ નિરીક્ષકશ્રી આનંદ અગ્રવાલ (IDAS, NCT OF DELHI) ના અધ્યક્ષપદે યોજાયેલી બેઠકને સંબોધતા શ્રી અગ્રવાલે ફ્લાઇંગસ્કોર્ડ ટીમ, સ્ટેટીકલ સર્વેલન્સ ટીમ, વિડીયો સર્વેલન્સ ટીમ, વિડીયો વ્યુવીંગ ટીમ, એકાઉન્ટીંગ ટીમ, MCMC ઉપરાંત એક્ષ્પેન્ડીચર સેલ સહિતની જેવી વિવિધ ટીમોની કામગીરી એકબીજા સાથે પુરક રીતે સંકળાયેલી હોઇ, આ તમામ ટીમોને તેમની ફરજો અને કામગીરી સુપેરે પાર પાડવા સમયસરનું પરસ્પર જરૂરી સંકલન જાળવવાની સાથોસાથ પૂરતી સતર્કતા સાથે સંબંધિત ટીમોને તેમના કાર્યક્ષેત્રના વિસ્તારની ગતિવિધિઓ ઉપર ચાંપતી નજર રાખવાની ખાસ સુચના આપી હતી.